|  |  |
| --- | --- |
| **Частична предварителна оценка на въздействието** | |
| **Институция:**  **Министерство на земеделието и храните** | **Нормативен акт:**  Проект на Постановление на Министерския съвет за приемане на Наредба за изискванията към плодовите конфитюри, желета, мармалади, желе-мармалади и подсладено пюре от кестени |
|  |  |
| **Лица за контакт:** |  |
| Доц. д-р Илиян Костов, двм – директор на дирекция „Политики по агрохранителната верига“; | телефон за връзка: 02 98511 301  електронна поща:  IRKostov@mzh.government.bg |
| Д-р Димитър Димитров – държавен експерт в дирекция „Политики по агрохранителната верига“; | телефон за връзка: 02 98511 261  електронна поща:  [DPDimitrov@mzh.government.bg](mailto:DPDimitrov@mzh.government.bg) |
| Петя Тасева – държавен експерт в дирекция „Политики по агрохранителната верига“. | телефон за връзка: 02 98511 261  електронна поща:  [PMonevska@mzh.government.bg](mailto:PMonevska@mzh.government.bg) |
| **1. Проблем за решаване:**  **Проблем 1**  **Необходимост от нова Наредба за изискванията към плодовите конфитюри, желета, мармалади, желе-мармалади и подсладено пюре от кестени**  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  Съгласно чл. 5 от Закона за храните (обн., ДВ, бр. 52 от 2020 г., посл. изм. ДВ, бр. 41 от 2024 г.) специфичните изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция се определят с наредби на Министерския съвет.  Към настоящия момент е в сила и се прилага Наредба за изискванията към плодовите конфитюри, желета, мармалади, желе-мармалади и подсладено пюре от кестени, приета с Постановление № 45 на Министерския съвет от 2003 г. (обн., ДВ, бр. 19 от 2003 г.). Наредбата е приета на основание чл. 4 от отменения през 2020 г. Закон за храните от 1999 г.  Наредбата въвежда Директива 2001/113/ЕО на Съвета от 20 декември 2001 година относно плодови конфитюри, желета и мармалади и подсладено пюре от кестени, предназначени за консумация от човека (*Директива 2001/113/ЕО*) (ОВ, специално българско издание: глава 13, том 033).  На 24 май 2024 г. в Официалния вестник на Европейския съюз беше публикувана **Директива (ЕС) 2024/1438** на Европейския парламент и на Съвета от 14 май 2024 г. за изменение на Директива 2001/110/ЕО на Съвета относно меда (*Директива 2001/110/ЕО*), Директива 2001/112/ЕО на Съвета относно соковете от плодове и някои сходни продукти, предназначени за консумация от човека (*Директива 2001/112/ЕО*), Директива 2001/113/ЕО и Директива 2001/114/ЕО на Съвета относно определени частично или напълно дехидратирани консервирани млека, предназначени за консумация от човека (*Директива 2001/114/ЕО*) (**Директива за закуските**) (ОВ, L 2024/1438 от 24.05.2024 г.).  Директивата за закуските влезе в сила на двадесетия ден след деня на публикуването ѝ в Официален вестник на Европейския съюз. Държавите членки следва да приемат и публикуват най-късно до 14 декември 2025 г. законовите, подзаконовите и административните разпоредби, необходими за да се съобразят с директивата.  Във връзка с гореизложеното е необходимо Наредбата за изискванията към плодовите конфитюри, желета, мармалади, желе-мармалади и подсладено пюре от кестени, приета с Постановление № 45 на Министерския съвет от 2003 г., да бъде актуализирана в съответствие с настъпилите промени в европейското законодателство, и да бъде преиздадена на основание сега действащия Закон за храните.  Проектът на наредбата следва структурата и съдържанието на съществуващата Наредба за изискванията към плодовите конфитюри, желета, мармалади, желе-мармалади и подсладено пюре от кестени, като в него са отразени новите изисквания към тези храни, приети с Директивата за закуските. Разпоредбите в проекта на наредба са прецизирани и са съобразени с настъпилите промени в законодателството на Европейския съюз, както и в националното законодателство, и по-специално Закона за храните и Закона за управление на агрохранителната верига.  С Постановлението на Министерския съвет за приемане на Наредбата за изискванията към плодовите конфитюри, желета, мармалади, желе-мармалади и подсладено пюре от кестени ще бъде отменена съществуващата Наредба за изискванията към плодовите конфитюри, желета, мармалади, желе-мармалади и подсладено пюре от кестени от 2003 г.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  Действащата Наредба за изискванията към плодовите конфитюри, желета, мармалади, желе-мармалади и подсладено пюре от кестени, приета с Постановление № 45 на Министерския съвет от 2003 г., е издадена на основание отменен Закон за храните и не включва разпоредбите на новата Директива за закуските.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Съгласно чл. 5 от Закона за храните специфичните изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция се определят с наредби на Министерския съвет.  Съгласно Директива (ЕС) 2024/1438, държавите членки приемат и публикуват най-късно до 14 декември 2025 г. законовите, подзаконовите и административните разпоредби, необходими за да се съобразят с директивата.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт, както и анализи за изпълнението на политиката. | |
| **2**. **Цели:**  **Цел 1:** „Определяне на ясни изисквания и критерии към наименованията, състава, характеристиките, етикетирането и производството на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека.“  **Цел 2:** „Гарантиране на висока степен на защита на здравето и правата на потребителите на територията на Република България, чрез осигуряване на подходяща информираност за видовете храни, регламентирани в проекта“;  **Цел 3:** „Ограничаване на възможностите за системни нарушения и повишаване на ефективността на официалния контрол на разглежданите продукти“. | |
| **3. Заинтересовани страни:**   * Министерство на земеделието и храните; * Българска агенция по безопасност на храните; * Бизнес оператори за производство на храни; * Бизнес оператори, които извършват дейност при дистрибуция на храни, включително търговия на дребно;   По данни на Българската агенция по безопасност на храните, към м. ноември 2024 г. в страната са регистрирани 162 броя производствени предприятия за плодови конфитюри, желета, мармалади, желе-мармалади. Брой на обектите за търговия на едро с плодови конфитюри, желета, мармалади, желе-мармалади - 2 111.   * Потребители на плодови конфитюри, желета, мармалади, желе-мармалади и подсладено пюре от кестени.   *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | |
| **4. Варианти на действие. Анализ на въздействията:** | |
| **Вариант 1** „**Без действие“:**  **Описание:**  Вариантът „Без действие“ се характеризира с непредприемане на никакви действия.  Не се приема нова Наредба за изискванията към плодовите конфитюри, желета, мармалади, желе-мармалади и подсладено пюре от кестени, и се запазват разпоредбите в съществуващата Наредба, която е приета на основание чл. 4 от отменения през  2020 г. Закон за храните от 1999 г.  Не се въвеждат необходимите разпоредби с оглед хармонизиране с Директивата за закуските, приета през 2024 г.  При този вариант ще продължи да действа наредба, издадена на основание отменен Закон за храните, като няма да се постигне актуализиране и съответствие на подзаконовата нормативна уредба с настъпилите промени в законодателството на ЕС, както и в националното законодателство, и по-специално Закона за храните и Закона за управление на агрохранителната верига.  Република България няма да изпълни задължението си да осигури транспонирането на Директива (ЕС) 2024/1438, за което подлежи на санкции.  **Положителни (икономически/социални/екологични) въздействия:**  Няма идентифицирани  **Отрицателни (икономически/социални/екологични) въздействия:**  **1. По отношение на органите, осъществяващи официален контрол:**  Липсата на актуални изисквания към наименованията, състава, характеристиките,производството и етикетирането на плодови конфитюри, желета, мармалади, желе-мармалади и подсладено пюре от кестени, ще затрудни извършването на ефективен и съответстващ на изискванията на правото на ЕС и националната нормативна уредба официален контрол, както и проследимост при производството и предлагането на пазара на тези продукти.  **2. По отношение на бизнес оператори, производители, преработватели и/или вносители и бизнес оператори, извършващи дистрибуция на плодови конфитюри, желета, мармалади, желе-мармалади и подсладено пюре от кестени, включително търговия на едро и дребно:**  Бизнес операторите няма да разполагат с информацията, която им е необходима за правилното определяне и използване на наименованията и етикетирането на плодовите конфитюри, желета, мармалади, желе-мармалади и подсладено пюре от кестени. Липсата на посочената информация ще затрудни бизнес операторите по отношение на производството и предлагането на разглежданите храни, обезпечаване на високо ниво на защита на потребителите и по отношение техния избор на безопасни хранителни продукти с подходящо етикетиране.  **3. По отношение на потребителите:**  Липсата на актуални изисквания към наименованията, състава, характеристиките,производството и етикетирането на плодови конфитюри, желета, мармалади, желе-мармалади и подсладено пюре от кестени създава предпоставки за заблуждаване на потребителя при избора му на тези продукти.  Няма да бъде постигнато изпълнението на общата цел, а именно гарантиране на висока степен на защита на здравето на потребителите на територията на Република България, чрез улесняване на техния избор по отношение на разглежданата категория продукти.  Създават се условия предлаганите на пазара на плодови конфитюри, желета, мармалади, желе-мармалади и подсладено пюре от кестени да крият риск за здравето на потребителите.  **Вариант 2 „Приемане на Постановление на Министерския съвет за приемане на Наредба за изискванията към плодовите конфитюри, желета, мармалади, желе-мармалади и подсладено пюре от кестени“**  **Описание:**  Действащата към момента Наредба за изискванията към плодовите конфитюри, желета, мармалади, желе-мармалади и подсладено пюре от кестени, приета с Постановление № 45 на Министерския съвет от 2003 г., е издадена на основание отменен през 2020 г. Закон за храните и въвежда Директива 2001/113/ЕО относно плодови конфитюри, желета и мармалади и подсладено пюре от кестени, предназначени за консумация от човека.  През м. май 2024 г. беше публикувана Директивата за закуските, с която се изменят четири директиви: Директива 2001/110/ЕО, Директива 2001/112/ЕО, Директива 2001/113/ЕО и Директива 2001/114/ЕО.  С приемането на нова Наредба за изискванията към плодовите конфитюри, желета, мармалади, желе-мармалади и подсладено пюре от кестени се актуализират и прецизират изискванията към наименованията, състава, характеристиките, етикетирането и производството на тези продукти. Изискванията няма да се прилагат за продукти, предназначени за влагане при производството на фини печива, сладкарски изделия, бисквити и други.  В наредбата се регламентират нови наименования: „мармалад от цитрусови плодове“ и „мармалад от плодове екстра качество“. При категориите конфитюр и конфитюр екстра качество се прецизират количествата пулп и/или пюре, които се влагат в производството на 1000 g готов продукт.  С проекта на наредба се създават и условия за прилагането на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (OB, L 304 от 22.11.2011 г.) (Регламент (ЕС) № 1169/2011) и на Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.).  Към настоящия момент са в сила и се прилагат следните наредби:  1. Наредба за изискванията към пчелния мед, предназначен за консумация от човека, приета с Постановление № 3 на Министерския съвет от 2023 г. (обн., ДВ, бр. 4 от 2023 г.) – въвежда изискванията на Директива 2001/110/ЕО, изменена с Директива 2014/63/ЕС.  2. Наредбата за изискванията към соковете от плодове и някои сходни продукти, предназначени за консумация от човека, приета с Постановление № 217 на Министерския съвет от 2022 г. (обн., ДВ, бр. 62 от 2022 г.) – въвежда изискванията на Директива 2001/112/ЕО, изменена с Директива 2009/106/ЕО и Директива 2012/12/ЕС;  3. Наредбата за изискванията към някои частично или напълно дехидратирани млека, предназначени за консумация от човека, приета с Постановление № 170 на Министерския съвет от 2021 г. (обн., ДВ, бр. 35 от 2021 г.) – въвежда разпоредбите на Директива 2001/114/ЕО.  4. Наредбата за хранителните добавки, приета с Постановление № 434 на Министерския съвет от 2021 г. (обн., ДВ, бр. 106 от 2021 г.) – въвежда изискванията на Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни, изменена с Директива 2006/37/ЕО.  5. Наредбата за специфичните изисквания към млечните продукти, приета с Постановление № 260 на Министерския съвет от 2021 г. (обн., ДВ, бр. 64 от 2021 г.).  Публикуваната през м. май 2024 г. Директива за закуските изменя Директива 2001/110/ЕО относно меда, Директива 2001/112/ЕО относно соковете от плодове и някои сходни продукти, предназначени за консумация от човека, Директива 2001/113/ЕО относно плодови конфитюри, желета и мармалади и подсладено пюре от кестени, предназначени за консумация от човека и Директива 2001/114/ЕО относно определени частично или напълно дехидратирани консервирани млека, предназначени за консумация от човека.  Държавите членки следва да приемат и публикуват най-късно до 14 декември  2025 г. законовите, подзаконовите и административните разпоредби, необходими за да се съобразят с директивата.  Във връзка с изложеното е необходимо да бъдат изменени и допълнени посочените по-горе 5 наредби, които също са приети с Постановление на Министерския съвет. В тази връзка в преходни и заключителни разпоредби на проекта на Постановление на Министерски съвет за приемане на Наредба за изискванията към плодовите конфитюри, желета, мармалади, желе-мармалади и подсладено пюре от кестени, се правят съответните изменения и допълнения в петте наредби.  С Постановлението за приемане на Наредбата за изискванията към плодовите конфитюри, желета, мармалади, желе-мармалади и подсладено пюре от кестени се изменят и отделни разпоредби на следните наредби, с цел съобразяването им с новопубликувано европейско и национално законодателство:   * Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема „Училищен плод" и схема „Училищно мляко", приета с Постановление № 251 на Министерския съвет от 2016 г. (обн., ДВ, бр. 77 от 2016 г.; изм. и доп., бр. 89 от 2016 г., бр. 36 от 2017 г.; изм., бр. 55 от 2017 г.; изм. и доп., бр. 43, 53 и 97 от 2018 г., бр. 18 от 2019 г.; изм., бр. 19 от 2019 г.; доп., бр. 39 от 2020 г.; изм. и доп., бр. 55 от 2020 г.; изм. с Решение № 8272 на Върховния административен съд на Република България – бр. 59 от 2021 г.; изм., бр. 9 от 2024 г.; изм. и доп., бр. 46 от 2024 г.); * Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.); * Наредбата за изискванията към екстрактите от кафе и цикория, приета с Постановление № 302 на Министерския съвет от 2021 г. (обн., ДВ, бр. 79 от 2021 г.); * Наредбата за изискванията към някои захари, предназначени за консумация от човека, приета с Постановление № 18 на Министерския съвет от 2023 г. (обн., ДВ, бр. 14 от 2023 г.); * Наредбата за специфичните изисквания към казеините и казеинатите, предназначени за консумация от човека, приета с Постановление № 248 на Министерския съвет от 2021 г. (обн., ДВ, бр. 63 от 2021 г.); * Наредбата за изискванията към бързо замразените храни, приета с Постановление № 111 на Министерския съвет от 2021 г. (обн., ДВ, бр. 26 от 2021 г.); * Наредбата за изискванията към какаото и шоколадовите продукти, приета с Постановление № 367 на Министерския съвет от 2021 г. (обн., ДВ, бр. 91 от 2021 г.).   С изменението на Наредбата за изискванията към пчелния мед, предназначен за консумация от човека, се допълват правилата относно етикетирането на меда.  С изменението на Наредбата за изискванията към соковете от плодове и някои сходни продукти, предназначени за консумация от човека, се създава нова категория продукти за сокове от плодове, чиито естествени захари са били намалени, като същевременно са запазени другите основни физични, химични, органолептични и хранителни характеристики на сок със средно добро качество, произведен от същите плодове. Тези продукти ще носят наименованието „сок от плодове с намалено съдържание на захар“, „сок от плодове от концентрат с намалено съдържание на захар“ или „концентриран сок от плодове с намалено съдържание на захар“. С изменението се предвижда към изброените в чл. 16 технологични практики за производството на сокове от плодове и нектари от плодове, да се добавят и процеси за намаляване на количеството естествени захари (филтриране върху мембрана и ферментация, предизвикана от дрожди) до степен, в която се запазват всички други съществени физични, химични, органолептични и хранителни характеристики на сок със средно добро качество, произведен от същите плодове - само за сокове от плодове с намалено съдържание на захар, сокове от плодове от концентрат с намалено съдържание на захар и концентрирани сокове от плодове с намалено съдържание на захар. С изменението се допълват и изисквания към етикетирането на соковете от плодове и нектарите от плодове.  В Наредбата за изискванията към някои частично или напълно дехидратирани млека, предназначени за консумация от човека, са посочени разрешените обработки за частично или напълно дехидратирани консервирани млека. С предложеното изменение се разрешава обработката на такива видове млека за намаляване на количеството на лактозата в млечните продукти. Измененията в състава на млякото в резултат на обработката задължително се указват върху опаковката на продукта с незаличими букви, така че да могат да бъдат лесно видени и прочетени. Разпоредбата на член 14 се актуализира с действащото европейско законодателство за витамини и минерали, ензими и добавки в храните.  С изменението на Наредбата за хранителните добавкисе създават условия за прилагане на Регламент (ЕС) 2024/248 на Комисията от 16 януари 2024 година за изменение на приложение II към Директива 2002/46/ЕО на Европейския парламент и на Съвета по отношение на веществото железен хидроксид адипат тартарат, използвано при производството на хранителни добавки (OВ L, 2024/248, 17.1.2024 г.), както и на Регламент (ЕС) 2024/1821 на Комисията от 25 юни 2024 година за изменение на приложение II към Регламент (ЕО) № 1925/2006 на Европейския парламент и на Съвета и на приложение II към Директива 2002/46/ЕО на Европейския парламент и на Съвета по отношение на железен комплекс с казеин от мляко, влаган в храни и използван при производството на хранителни добавки (OВ L, 2024/1821, 27.6.2024).  В Наредбата за специфичните изисквания към млечните продукти се изменя разпоредбата на чл. 7, ал. 3 по отношение на наименованието "саламурено сирене с повишено водно съдържание", като се прецизира, че този вид сирена трябва да имат съдържание на вода не повече от 65 на сто. Чл. 21 от наредбата се прецизира като се посочват температурата и времетраенето на пастьоризацията, които следва да премине прясното мляко, за да носи наименованието „прясно мляко“.  В Наредбата за предоставянето на информация на потребителите за храните се прецизират изискванията по отношение на предоставяне на информация за потребителите в случай на непредварително опаковани храни по смисъла на чл. 44, параграф 1 от Регламент (ЕС) № 1169/2011. Предвижда се информацията по чл. 6, т. 3 от наредбата да се предоставя чрез посочване в менюто за предлаганите ястия – за храни, които се консумират в заведения за обществено хранене.  В Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема „Училищен плод" и схема „Училищно мляко“, приета с Постановление № 251 на Министерския съвет от 2016 г., се прави техническа промяна за привеждане в съответствие с европейското законодателство, предвид отмяната от 1 януари 2025 г. на Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци.  При този вариант Република България ще изпълни задължението си да приеме и публикува най-късно до 14 декември 2025 г. законовите, подзаконовите и административните разпоредби, необходими за да се съобрази с Директивата за закуските.  **Положителни (икономически/социални/екологични) въздействия:**  **1. По отношение на органите, осъществяващи официален контрол:**  Определянето на ясни критерии по отношение изисквания към наименованията, състава, характеристиките, етикетирането и производството на регламентираните в проекта храни, способства за ограничаване на възможностите за системни нарушения и създава предпоставки за повишаване ефективността на контрола в обектите за преработка и дистрибуция с разглежданите храни.  Ще се улесни и подобри извършването на официалния контрол върху спазването на изискванията за обозначаване, етикетиране, производството и предлагането на пазара на продуктите, регламентирани в проекта. Това ще доведе до увеличаване на доверието към групата храни, чрез осъществяването на ефективен контрол за съответствие с изискванията на европейското и национално законодателство.  Осъществява се и по-надежден контрол срещу подвеждащи практики за заблуда на потребителя и се дава възможност за ограничаване на измамите, свързани с подправени продукти, които не отговарят на регламентираните наименования.  Създава се възможност за проследимост на произхода и качеството на продуктите, осигуряване на прозрачност.  Опазване на общественото здраве на територията на Република България.  **2. По отношение на бизнес операторите:**  Проектът предоставя на бизнес операторите информацията, която им е необходима за правилното определяне на наименованията, състава, производството и етикетирането на регламентираните в проекта храни.  Еднозначното тълкуване на наименованията, състава и характеристиките на храните, както и ясно разписаните изисквания при тяхното етикетиране ще гарантират свободното им придвижване. Улесняването на свободното движение на продуктите и осигуряването на лесен достъп до висококачествени продукти е ключов елемент при създаването на отворен вътрешен пазар. Единният европейски пазар помага на предприятията в ЕС, като цяло, да изградят стабилна платформа в открита, разнообразна и конкурентна среда. Ще способства за увеличаване на производството и предлагането на безопасни храни и обезпечаване на високо ниво на защита на потребителите. Това ще доведе до по-устойчиво производство и потребление.  Прецизиране на някои от изискванията при етикетиране на продуктите би могло да доведе до подобряване на качеството на предлаганите продукти, тъй като би стимулирало производителите да подобряват състава на съответния продукт, за да увеличат неговата привлекателност за потребителите и съответно неговото търсене.  **3. По отношение на потребителите:**  Гарантиране висока степен на защита на здравето и правата на потребителите на територията на Република България чрез предоставяне на информиран избор и намаляване на риска от заблуда.  Ще се помогне на потребителите да вземат по-информирани и здравословни решения относно консумираните от тях храни като по този начин се отговаря на променящите се нужди на потребителите към търсене на по-безопасни и качествени храни, и към засиления им интерес към етикетиране, посочващо произхода на храните.  С предвидените промени се предоставя по-прецизна информация на потребителите в съответствие с целите те да се информират за хранителните характеристики на продуктите, да се избегне объркване при разграничаване на съответните категории продукти, и се дава възможност на потребителите да направят информиран избор.  **Отрицателни (икономически/социални/екологични) въздействия:**  Не се очакват отрицателни въздействия.  **Специфични въздействия:**  **Въздействия върху малките и средните предприятия:**  Ефектите за МСП не са по-различни и по-значими от сега действащите.  Прецизират се изискванията по отношение на предоставяне на информация за потребителите в случай на непредварително опаковани храни по смисъла на чл. 44, параграф 1 от Регламент (ЕС) № 1169/2011. Предвижда се информацията по чл. 6, т. 3 от наредбата да се предоставя чрез посочване в менюто за предлаганите ястия - за храни, които се консумират в заведения за обществено хранене.  Предвижда се постановлението да влезе в сила в 14-дневен срок от деня на обнародването му в „Държавен вестник“, тъй като е необходим срок за запознаване и адаптиране на бизнес операторите към изискванията на наредбата. Изключение от този срок е предвидено за:  - параграфи 2, 3 и 4, които влизат в сила от 14 юни 2026 г.;  - параграф 6, т. 2 и 3 и § 7, които влизат в сила три месеца след обнародването му;  - параграф 5 и § 8 – 13, които влизат в сила от деня на обнародването му в „Държавен вестник“.  Продуктите, които са пуснати на пазара или етикетирани преди посочените по-горе срокове, могат да продължат да се предлагат на пазара до изчерпване на наличните количества.  **Административна тежест:**  Не се изискват допълнителни разходи, както и такива за такси или други административни или капиталови разходи. | |
| **5. Сравняване на вариантите: да се коригира съобразно целите**  **5.1. По** **Проблем 1**  **Необходимост от нова Наредба за изискванията към плодовите конфитюри, желета, мармалади, желе-мармалади и подсладено пюре от кестени**  **Степени на изпълнение по критерии:** 1) висока; 2) средна; 3) ниска.   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 1 | Ниска | Висока | | Цел 2 | Средна | Висока | | Цел 3 | Ниска | Висока | | ***Ефикасност*** | Цел 1 | Ниска | Висока | | Цел 2 | Ниска | Висока | | Цел 3 | Средна | Висока | | ***Съгласуваност*** | Цел 1 | Ниска | Висока | | Цел 2 | Ниска | Висока | | Цел 3 | Средна | Висока | | |
| **6. Избор на препоръчителен вариант:**  **Вариант 2 „Приемане на Постановление на Министерския съвет за приемане на Наредба за изискванията към плодовите конфитюри, желета, мармалади, желе-мармалади и подсладено пюре от кестени“.** | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  Не се създава нов регулаторен режим.  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество.  *1.6. В случай че се изменят регулаторни режими или административни услуги, посочете промяната.*  Не се изменят регулаторни режими или административни услуги. | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани. | |
| **7. Консултации:**    Проектът на Постановление на Министерския съвет за приемане на Наредба за изискванията към плодовите конфитюри, желета, мармалади, желе-мармалади и подсладено пюре от кестени ще бъде публикуван на интернет страницата на Министерството на земеделието и храните и на Портала за обществени консултации със срок за предложения и становища 30 дни. | |
| **8. Приемането на нормативния акт произтича ли от правото на Европейския съюз?** | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:**  Няма | |
| **11. Информационни източници:**   * Наредба за изискванията към плодовите конфитюри, желета, мармалади, желе-мармалади и подсладено пюре от кестени, приета с ПМС № 45 от 2003 г., (обн. ДВ,  бр. 19 от 2003 г.); * Закон за храните; * Закон за управление на агрохранителната верига; * Директива 2001/113/ЕО; * Директива (ЕС) 2024/1438 (Директива за закуските); * Регламент (ЕС) № 1169/2011; * Национален електронен регистър на обектите за производство, преработка и дистрибуция на храни, подържан от Българската агенция по безопасност на храните: <http://food.bfsa.bg/>. | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:**  Доц. д-р Илиян Костов, двм – директор на дирекция „Политики по агрохранителната верига“  **Дата: 12.12.2024 г.** | |